b'\n_START_ARTICLE_\nOlimpinis kongresas\n_START_PARAGRAPH_\nOlimpinis kongresas \xe2\x80\x93 Tarptautinio olimpinio komiteto organizuojamas olimpinio jud\xc4\x97jimo atstov\xc5\xb3 susirinkimas. Kaip patvirtinta Olimpin\xc4\x97s chartijos 1 skirsnio 4 taisykl\xc4\x97je olimpin\xc4\xaf kongres\xc4\x85 organizuoja, nustato jo taisykles ir veiksmus olimpinio komiteto prezidentas. Olimpinio kongreso susirinkimai neturi tikslaus reguliarumo. Kongres\xc5\xb3 datas nustato olimpinis komitetas._NEWLINE_Nors olimpinio kongreso nutarimai yra konsultacinio pob\xc5\xabd\xc5\xbeio, visos priimtos rekomendacijos turi b\xc5\xabti formaliai patvirtintos olimpinio komiteto._NEWLINE_Pirmasis olimpinis kongresas buvo surengtas 1894 m. Pary\xc5\xbeiuje. \xc5\xa0io kongreso metu buvo \xc4\xafkurtas tarptautinis olimpinis komitetas ir prad\xc4\x97ta jo veikla. Taip pat \xc5\xa1iame kongrese buvo sutarta atgaivinti \xc5\xa1iuolaikines olimpines \xc5\xbeaidynes._NEWLINE_Iki 1930 m. \xc4\xafvyko 8 olimpiniai kongresai, kuriuos svarstyti \xc4\xafvair\xc5\xabs klausimai d\xc4\x97l olimpinio jud\xc4\x97jimo. 1930 m. Berlyne \xc4\xafvyko paskutinis kongresas prie\xc5\xa1 II pasaulin\xc4\xaf kar\xc4\x85. Po to buvo 40 met\xc5\xb3 olimpini\xc5\xb3 kongres\xc5\xb3 pertrauka iki 1973, kai \xc4\xafvyko de\xc5\xa1imtasis kongresas Varnoje. 1981 m. \xc4\xafvyko kongresas Baden Badene, o 1994 m. Pary\xc5\xbeiuje. \xc5\xa0iame kongrese dalyviai diskutavo apie aplinkos apsaug\xc4\x85._NEWLINE_2009 m. \xc4\xafvyko 13-tasis olimpinis kongresas Kopenhagoje. \xc5\xa0io kongreso metu diskutuota apie olimpinio jud\xc4\x97jimo vaidmen\xc4\xaf \xc5\xa1iuolaikin\xc4\x97je visuomen\xc4\x97je.'